Miguel Díaz-Canel
<s>Miguel Mario Díaz-Canel Bermúdez (; 20. april 1960) je kubanski komunistički političar koji od 2018. godine vrši dužnost predsjednika Kube.</s>

<s>Díaz-Canel, koji je po struci elektroinženjer, je političku karijeru započeo nakon službe u kubanskoj vojsci, kada se 1980-ih priključio Uniji mladih komunista, podmlatku vladajuće Komunističke partije te neko vrijeme proveo na školovanju/misiji u sandinističkoj Nikaragvi.</s><s>Godine 1993. je postao član Komunističke partije, te brzo u njoj napredovao, postavši prvi partijski sekretar u provinciji Villa Clara.</s><s>Na tom mjestu se iskazao organizacijskom sposobnošću, ali i za tadašnju Kubu neuobičajenim zalaganjem za prava LGBT osoba.</s><s>Deset godina kasnije je izabran za partijskog sekretara u provinciji Holguin, a iste je godine kooptiran u Politbiro Komunističke partije Kube.</s><s>2009. je postao ministar višeg obrazovanja, a potpredsjednik kubanske vlade.</s><s>2013. je izabran za prvog potpredsjednika Kube.</s>

<s>Sa tog je mjesta, po isteku mandata dotadašnjeg predsjednika Raula Castra, izabran za predsjednika, postavši tako prvi kubanski državni poglavar rođen nakon Kubanske revolucije i prvi nakon 1976. godine koji nije bio član porodice Castro.</s>

<s>Vidi još
 Položaj LGBT osoba na Kubi</s>

<s>Izvori</s>

<s>Vanjske veze</s>

<s>Biography by CIDOB (in Spanish)</s>

<s>Kubanski političari
Premijeri Kube
Predsjednici Kube</s>

